Halit nang baisi alur kada biasa, ungu, basarat ditamuakan di Parancis wan sapalihan tampat lainnya. Kristal halit nang disambat kristal hopper nang wujudnya kaya "kerangka" matan batu nang khas, lawan adanya pinggiran wan tikinan babantuk anak tangga di parmukaan atawa labih tepatnya di dalam satiap muka kristal. Dalam lingkungan pangkaristalan hancap, pinggiran-pinggiran batu tumbuh talaju pada pusatnya. Kristal halit tabantuk hancap banar di sapalihan danau nang lakas manguap jadinya mahasilakan artefak modern basalut atawa bakarak karistal halit. Bunga halit adalah stalaktit langka matan serat kariting halit nang ditamuakan di sapalihan guha gersang di Dataran Nullarbor Australia. Stalaktit wan karak halit dilaporkan jua di tambang tambaga nativ [en] Quincy di Hancock, Michigan [en].